Vyhodnotenie pripomienkového konania

Spôsob pripomienkového konania: skrátený postup

Zoznam oslovených subjektov: 
Dušan Čaplovič - podpredseda vlády SR pre vedomostnú spoločnosť, európske záležitosti, ľudské práva a menšiny, Robert Kaliňák  - podpredseda vlády SR  a minister vnútra, Ján Mikolaj - podpredseda vlády SR a minister školstva, Štefan Harabin – podpredseda vlády SR a minister spravodlivosti, Ministerstvo hospodárstva SR , Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR , Úrad vlády SR – sekcia Inštitút pre aproximáciu práva, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad Slovenskej republiky, Najvyšší súd Slovenskej republiky, Generálna prokuratúra Slovenskej republiky, Úrad na ochranu osobných údajov SR, Úrad pre dohľad nad zdravotnou starostlivosťou 

 Počet oslovených subjektov: 34
Zaslali do stanoveného termínu: 27
Zaslali po termíne: 1
Vôbec nezaslali: 6
Subjekty, ktoré nemali pripomienky: 

 Robert Kaliňák  - podpredseda vlády SR  a minister vnútra, Ján Mikolaj - podpredseda vlády SR a minister školstva, Štefan  Harabin – podpredseda vlády SR a minister spravodlivosti, Ministerstvo dopravy, pôšt a telekomunikácií SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo školstva SR, Ministerstvo kultúry SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národná banka Slovenska, Generálna prokuratúra Slovenskej republiky.

Počet vznesených pripomienok: 22
Počet akceptovaných: 14
Počet čiastočne akceptovaných: 3
Počet neakceptovaných, z toho počet zásadných – ktoré subjekty: 5 / 0

Rozporové konanie (s kým, kedy, na akej úrovni, s akým výsledkom):
Počet odstránených pripomienok:
Počet neodstránených pripomienok:

Rezort	Pripomienka	Typ	Vyhodnotenie	Spôsob vyhodnotenia	
Ministerstvo hospodárstva

	V časti „Opatrenia na úrovni znižovania dopytu po tabaku a tabakových výrobkoch“ uviesť zodpovedné rezorty či jednotlivé ústredné orgány štátne správy a tiež termíny plnenia.	O	N	Národný program predstavuje strategický rámec opatrení, ktoré má SR priebežne prijímať. Konkretizácia úloh, časového plnenia a finančných požiadaviek vyplynie v Národnom akčnom pláne na kontrolu tabaku v zmysle navrhovaného uznesenia vlády.	
	V časti „Predaj mladým ľuďom“ je potrebné taxatívne vymedziť hranicu predaja osobám až od 18 rokov, nie pod 20 rokov.
	O	A	Upravené 	
	Doložka vplyvov nespĺňa potrebné kritériá a treba ju doplniť v bodoch:
Vyčíslenie odhadu dopadov na verejné financie, hospodárenie podnikateľskej sféry, vyčíslenie odhadov dopadu na životné prostredie, na zamestnanosť, analýza vplyvov na podnikateľské prostredie.	O	N	Doložka konštatuje, že Národný program nemá priamy vplyv na zamestnanosť, verejné financie a podnikateľské prostredie. Očakávaný dosah bude konkretizovaný v návrhu Národného akčného plánu na kontrolu tabaku.	
	Znenie v doložke vplyvov odporúčame časť o „pozitívnych dopadoch na zníženie výskytu environmentálneho fajčenia“ zameniť slovami „Pozitívny dopad na životné prostredie“	O	A	Upravené	
Ministerstvo práce, sociálnych vecí a rodiny	K časti „Opatrenia na úrovni znižovania dopytu po tabaku a tabakových výrobkoch – predaj mladým ľuďom. Považujeme za neopodstatnenú vekovú hranicu „20 rokov“, ktorá sa týka predaja.	O	A	Upravené	
Úrad pre normalizáciu, metrológiu a skúšobníctvo

	Navrhujeme v text doplniť v časti „Predaj tabaku a informácie pre spotrebiteľa“ zameniť prvý odsek slovami „Prijatie štandardov pre kontrolu tabakových výrobkov, včítane štandardov pre obal a výrobu takýchto výrobkov, ako aj štandardných postupov pre testovanie a meranie obsahu škodlivých zložiek tabakového dymu podľa medzinárodne uznávaných metód (STN ISO). V tomto kontexte podporovať spoluprácu pri rozvíjaní a harmonizácii takýchto štandardov a postupov.	O	A	Upravené a doplnené	

	V druhom odseku navrhujeme upraviť text slovami: „Zabezpečiť, aby varovné upozornenie obsahovalo informáciu o obsahu a škodlivom účinku nebezpečných zložiek dymu, obzvlášť dechtu, nikotínu, oxidu uhoľnatého, ktoré sú uvedené v jazyku krajiny, v ktorej sa výrobok predáva.	O	A	Upravené a doplnené	
	Navrhujeme prijať nový odsek, ktorý znie: „Zabezpečiť účinnú kontrolu limitovaného obsahu škodlivých zložiek dymu u všetkých druhoch cigariet predávaných v SR. Vzhľadom k harmonizácii európskej legislatívy, uznávať výsledky skúšok z akreditovaných laboratórií.	O	A	Upravené a doplnené	
Ministerstvo kultúry	Navrhujeme rozšíriť strategický prístup Ceny a dane znením: „Cenové sprístupnenie náhradnej nikotínovej liečby“	O	A	Upravené a doplnené	
	 Strategický prístup „ Reklama, podpora a sponzorstvo“ rozšíriť o nový bod „Dôsledná  kontrola jeho dodržiavania a vyvodenie sankcií z porušenia zákazu“.	O	A	Upravené a doplnené	
	V časti „Pasívne fajčenie“ doplniť opatrenie na zákaz fajčenia aj na kultúrne zariadenia a priestory verejnej a štátnej správy.	O	N	Zákaz fajčenia v týchto zariadeniach je prijatý v zákone o ochrane nefajčiarov.	
	V poslednej časti bodu „Pasívne fajčenie“ navrhujeme poslednú vetu vynechať, fajčiarske prostredie ako pojem, ako možnosť existencie takého prostredia, je nemysliteľné.	O	A	Upravené	
 Ú rad pre dohľad nad zdravotnou starostlivosťou	V časti „Ceny a dane“ odporúčame doplniť nový bod: „Vymedzenie 3% štátnych príjmov získaných z predaja tabaku a tabakových výrobkov na financovanie edukačných aktivít v rámci osvety na základných školách I. a II. Stupňa a na všetkých špecializáciách stredných škôl“	O	ČA	V materiály sa nachádza možnosť vymedzenia 3 % z predaja na financovanie Národného akčného plánu na kontrolu tabaku. V tomto smere je predčasné stanovovať a špecifikovať ich použitie.	
	V časti „Pasívne fajčenie“ odporúčame doplniť nový bod, ktorý by obsahoval úplný zákaz nielen používania, ale aj predaja tabakových výrobkov v reštauračných zariadeniach a zariadeniach obdobného typu.	O	CA	 Upravené v  časti „Predaj mladým ľuďom a neplnoletým osobám“, kde je návrh na rozšírenie okruhu miest, kde bude zakázaný predaj tabakových výrobkov s ohľadom na deti a mládež.	
Ministerstvo životného prostredia	V časti „Ceny a dane“ navrhujeme preformulovať text „Zvyšovanie daní, aby sa zvýšila cena nad priemernú mieru inflácie“ tým spôsobom, aby bolo jasné, že rast ceny má byť vyšší ako priemerná miera inflácie.	O	A	Znovuformulované	
	 V časti „Reklama, podpora a sponzorstvo“ je prvá  odrážka neaktuálna, pretože SR má prijatý zákaz reklamy a sponzortstva.	O	N	SR má prostredníctvom zákona o reklame prijatý rad zákazov v oblasti priamej reklamy tabaku a sponzorstva podujatí tabakovými firmami. Na druhej strane je umožnená nepriama reklama napríklad na mieste predaja tabaku.	
	V časti „Predaj tabaku a informácie pre spotrebiteľov sú posledné dva odseky neaktuálne, pretože požadované údaje sú v SR na výrobkoch uvedené.	O	ČA	V SR neexistuje povinnosť uvádzať farebné ilustrácie.	
	V časti „Predaj mladým ľuďom“ spracovateľ navrhuje zákaz predaja tabakových výrobkov osobám mladším ako 20 rokov, čo považujeme za kontraproduktívne.	O	A	Upravené	
	V doložke je uvedený neštandardný výraz „environmentálne fajčenie“, ktorý žiadame z materiálu vypustiť.	O	A	Nahradené v celom texte slovami „pasívne fajčenie“	
Kancelária podpredsedu vlády SR Dušana Čaploviča	Národný program kontroly tabaku navrhujeme časovo vymedziť rokmi 2007 – 2010 a tak upraviť názov materiálu.	O	N	Navrhujeme, aby presné časové trvanie obsahoval Národný akčný plán na kontrolu tabaku. Národný program kontroly tabaku je strategickým rámcom na dlhodobé obdobie.	
	V časti „Predaj mladým ľuďom“ upraviť vek zákazu predaja tabakových výrobkov pod 18 rokov.	O	A	Upravené	
	 V „ Strategickom rámci pre medzinárodnú spoluprácu: nástroje, mechanizmy a medzníky spolupráce“ v časti „Spolupráca na budovaní medzinárodného výboru“ v tretej odrážke vypustiť text „... na vyjednávaniach, prijatí a zavedení ...“ a nahradiť textom „... na zavedení...“	O	A	Upravené	

Vysvetlivky k skratkám v tabuľke:
Z – zásadná
O – obyčajná
A – akceptovaná
CA – čiastočne akceptovaná
N – neakceptovaná

Iné pripomienkujúce subjekty:

Imperial Tobacco Slovakia, a.s.	 Návrh na úplný zákaz fajčenia v reštauráciách a baroch. 
Plne uznávame ochranu nefajčiarov pred expozíciou tabakového dymu. Avšak úplný zákaz fajčenia nie je jediným riešením na ich ochranu. Nakoľko, ako sa uvádza, tento Národný program kontroly tabaku vychádza z medzinárodných skúseností a poznatkov, Slovensko by sa malo orientovať na riešenie, ktoré uplatňuje väčšina európskych krajín a nie na reštriktívne riešenie zopár krajín,  ktorých dopady vzhľadom na ich krátkodobú platnosť nie je možné ešte ani vyhodnotiť.		N	 Prijímanie prísnejších opatren í na ochranu nefajčiarov je trendom v krajinách EÚ. Írsko ma prijatý úplný zákaz fajčenia v reštauráciách a baroch bez výhrad. Ostatné krajiny ako Švédsko, Taliansko, Veľká Británia, Malta, Cyprus prijali opatrenia, ktoré na Slovensku prijaté nemáme. Stavebné oddelenie priestorov pre fajčiarov od časti pre nefajčiarov. Navyše podľa prieskumov verejnej mienky je viac ako 70 % obyvateľov za prijatie zákazu fajčenia v reštauráciách podľa prieskumu EROBAROMETER z roku 2006.	
	Klasifikácia pasívneho fajčenia ako rakovinotvorného, v záujme ochrany a práva zamestnancov dýchať čistý vzduch. Opatrenie sa vzťahuje predovšetkým na tých nefajčiarov, ktorí pracujú vo fajčiarskom prostredí.
Klasifikácia environmentálneho tabakového dymu (nie pasívneho fajčenia) ako karcinogénu je v súčasnosti v diskusii sociálnych partnerov na úrovni európskej únie. Preto podľa nášho názoru toto opatrenie je predčasné.
		ČA	V celom dokumente sa slová „environmentálny tabakový dym“ menia na „pasívne fajčenie“. Ustanovenie je zamerané na potvrdenie rizikovosti pasívneho fajčenia.	
	 Zákaz všetkých foriem priamej a nepriamej reklamy pre tabakové výrobky a fajčenie, včítane akejkoľvek podpory a sponzorstva. 
 Sponzorstvo je na Slovensku už zakázané. Súčasné obmedzenia reklamy na Slovensku sú prísnejšie ako v okolitých krajinách. Absolútny zákaz reklamy by bol nad rámec Rámcového dohovoru o kontrole tabaku, nakoľko ten zakazuje reklamu, propagáciu a sponzorstvo vychádzajúceho z územia určitej krajiny s cezhraničnými účinkami. Nutnosť ďalšej regulácie reklamy pravdepodobne vychádza z toho, že za reklamu sa mylne považuje aj informácia o tabakovom výrobku, ktorá je v mieste predaja tabakových výrobkov a je určená pre spotrebiteľov. Právo o poskytovaní informácií  o výrobkoch vychádza z obchodného zákonníka.

		ČA	Na Slovensku nie je dostatočne upravená oblasť nepriamej reklamy napríklad na miestach predaja tabakových výrobkov, kde sa mylne za informáciu pre spotrebiteľa považujú aj rôzne reklamné pútače, ktoré nepriamo podporujú predaj tabakového výrobku u mladistvých a informovanie spotrebiteľa je až na druhom mieste. V zmysle Rámcového dohovoru o kontrole tabaku (čl. 13 ods. 4, písm. c) je povinnosťou krajiny obmedziť využívanie priamych a nepriamych stimulov, ktoré podnecujú verejnosť k nákupu tabakových výrobkov a to v lehote do piatich rokov od nadobudnutia účinnosti dohovoru. 	
	Zákaz predaja tabakových výrobkov osobám pod hranicou 20 rokov.
 Vo všetkých oblastiach života sa vek právnej a  trestnej zodpovednosti znižuje, čo je v súlade s vývojom osobnosti súčasnej mladej generácie. Ak osoba vo veku 18 rokov môže prijať také závažné rozhodnutia ako napr. uzavretie manželstva, účasť na vojenských misiách, a pod. mal by mať právo aj kupovať tabakové výrobky, ak sa tak rozhodol. V niektorých krajinách ako napr. v Anglicku je veková hranica zákazu predaja tabakových výrobkov 16 rokov a v súčasnosti sa iba zvažuje zvýšenie na 18 rokov.
		A	Upravené	
	 V záujme obmedzenia dostupnosti tabakových vý robkov mladistvým sa dá zaviesť prísna kontrola predajcov cez systém licenčnej kontroly a prostredníctvom znižovania všetkých neosobných a podporujúcich spôsobov predaja a distribúcie.
Udeľovanie licencií a kontrola takýchto predajcov v žiadnom prípade nie je prostriedkom na zníženie dostupnosti tabakových výrobkov mladistvým. Legálni predajcovia sú postihnuteľní aj bez licencie a nelegálny predajcovia si licenciu nebudú vybavovať a tým naďalej zostanú nepostihnuteľní.

		N	 Systém licenčnej kontroly a sledovanie podlieha medzinárodným dohovorom a hláseniam a v zmysle Rámcového dohovoru o kontrole tabaku čl. 21 ods. 3. Systém a forma hlásení sú dnes v štádiu príprav. Národný program ich však do budúcnosti akcentuje. Z tohto dôvodu nebude musieť dôjsť k a ktualizácii.	
Slovenské združenie pre značkové výrobky	 Navrhujeme v prístupe „Ceny a dane“ použiť znenie: „Uplatňovanie daňovej politiky a prípadne cenovej politiky vo vzťahu k tabakovým výrobkom tak, aby prispievali k zdravotníckym cieľom zameraným na obm edzenie spotreby tabaku“
		ČA	Definícia jasne stanovuje podmienku udržovania vysokej cenovej a daňovej úrovne tabakových výrobkov, ktorá sa netýka iba zdravotných dopadov, ale aj sociálnych a ekonomických.	
	Doporučujeme vyškrtnúť časť o zvyšovaní daní, aby sa zvyšovala cena nad priemernú mieru inflácie. Harmonizácia prebieha a preto odporúčame tento bod vyškrtnúť.		N	Podmienky na harmonizáciu v EÚ sú stanovené iba do konca roka 2009.	
	(Pasívne fajčenie ) Ochrana pred expozíciou tabakového dymu.
Pozn.: Doporučujeme zachovať označovanie jednotlivých častí Národného programu v súlade s Rámcovým dohovorom na kontrolu tabaku v záujme nadväznosti k tomuto dokumentu.
		A	upravené	
	Pripomienka k časti o Pasívnom fajčení: Mnohé z týchto opatrení sú už úplne alebo čiastočne aplikované v existujúcej legislatíve. Plne uznávame ochranu nefajčiarov pred expozíciou tabakového dymu. Avšak úplný zákaz fajčenia nie je jediným riešením na ich ochranu. Nakoľko, ako sa uvádza, tento Národný program na kontrolu tabaku vychádza z medzinárodných skúseností a poznatkov, Slovensko by sa malo orientovať na riešenie, ktoré uplatňuje väčšina európskych krajín a nie na reštriktívne riešenie zopár krajín,  ktorých dopady vzhľadom na ich krátkodobú platnosť nie je možné ešte ani vyhodnotiť.
Doporučujeme týchto 5 bodov zlúčiť a nahradiť nasledovným znením:
•	Uplatňovanie a posilnenie legislatívy na ochranu pred expozíciou tabakovému dymu a prijatie adekvátnych opatrení na reálnu vymožiteľnosť legislatívnych ustanovení v praxi.
		N	Slovensko sa prostredníctvom ratifikácie Rámcového dohovoru zaviazalo prijímať opatrenia s cieľom trvalého zlepšovania ochrany nefajčiarov, obmedzeniu ponuky a dopytu po tabakových výrobkoch. Cieľom je postupné prijatie úplného zákazu fajčenia v reštauráciách, kde sa podávajú jedlá a nápoje. Ochrana nefajčiarov je v zmysle platných noriem v súčasnosti nedostatočná.	
	Klasifikácia environmentálneho tabakového dymu (nie pasívneho fajčenia) ako karcinogénu je v súčasnosti v diskusii sociálnych partnerov na úrovni európskej únie.  Preto podľa nášho názoru toto opatrenie je predčasné a navrhujeme ho vypustiť.
		N	V celom dokumente sa slová „environmentálny tabakový dym“ menia na „pasívne fajčenie“. Ustanovenie je zamerané na potvrdenie rizikovosti pasívneho fajčenia.	
	Reklama na tabak, propagácia a sponzorstvo
Pozn.: Doporučujeme zachovať označovanie jednotlivých častí Národného programu v súlade s Rámcovým dohovorom na kontrolu tabaku v záujme nadväznosti k tomuto dokumentu.
		A	Upravené	
	Sponzorstvo je na Slovensku už zakázané. Súčasné obmedzenia reklamy na Slovensku sú prísnejšie ako v okolitých krajinách. Absolútny zákaz reklamy by bol nad rámec Rámcového dohovoru o kontrole tabaku, nakoľko ten zakazuje reklamu, propagáciu a sponzorstvo vychádzajúceho z územia určitej krajiny s cezhraničnými účinkami. Nutnosť ďalšej regulácie reklamy pravdepodobne vychádza z toho, že za reklamu sa mylne považuje aj informácia o tabakovom výrobku, ktorá je v mieste predaja tabakových výrobkov a je určená pre spotrebiteľov. Právo o poskytovaní informácií o výrobkoch vychádza z obchodného zákonníka.
 Nakoľko tieto opatrenia sú už aplikované v existujúcej legislatíve, doporučujeme ich vypustenie a skonštatovať, že Slovensko je v tejto oblasti v súlade s požiadavk ami Rámcového dohovoru o kontrole tabaku.
		N	Na Slovensku nie je dostatočne upravená oblasť nepriamej reklamy napríklad na miestach predaja tabakových výrobkov, kde sa mylne za informáciu pre spotrebiteľa považujú aj rôzne reklamné pútače, ktoré nepriamo podporujú predaj tabakového výrobku u mladistvých a informovanie spotrebiteľa je až na druhom mieste. V zmysle Rámcového dohovoru o kontrole tabaku (čl. 13 ods. 4, písm. c) je povinnosťou krajiny obmedziť využívanie priamych a nepriamych stimulov, ktoré podnecujú verejnosť k nákupu tabakových výrobkov a to v lehote do piatich rokov od nadobudnutia účinnosti dohovoru.	
	„Označovanie a zverejňovanie informácií o tabakových výrobkoch“
 Pozn.: Doporučujeme zachovať označovanie jednotlivých častí Národn ého programu v súlade s Rámcovým dohovorom na kontrolu tabaku v záujme nadväznosti k tomuto dokumentu.

		A	upravené	
	V časti (Predaj tabaku a informácie pre spotrebiteľa )Vzhľadom na to že Európska komisia pripravuje jednotný formát zvereňovania zoznamu použitých zložiek a Slovensko by sa malo harmonizovať s týmto novým stavom, doporučujeme nasledovné znenie: 
„Predkladať zoznam použitých zložiek a ich množstviev používaných na výrobu tabakových výrobkov výrobcami, dôvod ich použitia, toxikologické údaje, vplyv na zdravie a návykové vlastnosti, spôsobom a formou doporučenou európskou komisiou“ namiesto znenia „Povinnosť uvádzať všetky zložky tabakových výrobkov výrobcami, včítane detailov o väčšine zložiek a prísad, hlavných zložiek tabakového dymu, jeho škodlivosti, karcinogénnosti a  návykovosti. Podporiť prístup verejnosti k týmto druhom informácií“

		A	Upravené
	
	„Zákaz používania termínov a iných podobných výrazov, ktoré majú priamou či nepriamou cestou vytvoriť dojem o menšej škodlivosti takto označených tabakových výrobkov na rozdiel od iných“
Pripomienka:
Nakoľko toto opatrenie je už aplikované v existujúcej legislatíve, doporučujeme jeho vypustenie.
		N	Zákaz používania termínov a označení patrí medzi trvalé opatrenia, ktoré sa musia sledovať a vyhodnocovať hlavne pri predaji tabakových výrobkov, nakoľko doterajšie opatrenia sa vzťahovali iba na oblasť uvádzania názvov na spotrebiteľskom balení tabakových výrobkov.	
	Nakoľko aj tieto toto opatrenia sú už aplikované v existujúcej legislatíve, doporučujeme ich vypustenie:
„Zabezpečiť, aby každý tabakový produkt na spotrebiteľskom balení niesol zdravotné upozornenia alebo farebné zobrazenia o škodlivosti fajčenia“
		N	Na Slovensku nie je povinnosťou výrobcov uvádzať na balení výrobkov farebné ilustrácie o škodlivosti fajčenia. 	
	Doporučujeme zachovať označovanie jednotlivých častí Národného programu v súlade s Rámcovým dohovorom na kontrolu tabaku v časti „Predaj mladým ľuďom“ zmeniť na „Predaj neplnoletým osobám“		ČA	 Opatrenia a  strategické prístupy uvedené v tejto časti sú zamerané aj na mladých ľudí od 18 rokov a netýkajú sa iba kontroly predaja.	
	Vypustiť slová „zákaz predaja tabakových výrobkov osobám pod hranicou 20 rokov“ 		A	upravené	

Počet vznesených pripomienok: 18
Počet akceptovaných: 6
Počet čiastočne akceptovaných: 4
Počet neakceptovaných: 8